**Obavijest o načinu i uvjetima ostvarivanja prava na pristup informacijama**

Pravo na pristup informacijama koje posjeduje ili njima raspolaže ili ih nadzire Osnovna škola „Vladimir Nazor“ Đakovo uređeno je Zakonom o pravu na pristup informacijama (Narodne novine, 25/13, 85/15.).

Sukladno članku 5. stavku 3. Zakona, informacija je svaki podatak koji posjeduje tijelo javne vlasti u obliku dokumenta, zapisa, dosjea, registra ili u bilo kojem drugom obliku, neovisno o načinu na koji je prikazana (napisani, nacrtani, tiskani, snimljeni, magnetni, optički, elektronički ili neki drugi zapis).

Pravo na informaciju ostvaruje se podnošenjem zahtjeva za pravo na pristup informacijama Školi:

- pisanim putem (može se koristiti obrazac), na adresu: Osnovna škola „Vladimir Nazor“ Đakovo, Kralja Tomislava 18, 31400 Đakovo

- elektroničkom poštom na e-adresu: **ured@os-vnazor-dj.skole.hr**

- na broj telefona: 031/813-406

- osobnim donošenjem u tajništvo Škole radnim danom od 10:00 do 14:00 sati.

Korisnik može u zahtjevu za pristup informaciji naznačiti prikladan način dobivanja informacije, a ako ne naznači, informacija će se dostaviti na način na koji je podnesen zahtjev.

Informacijama i dokumentima koji su javno dostupni u elektroničkom obliku moguće je pristupiti izravno, bez upućivanja posebnog zahtjeva, a sve ostale informacije i dokumente korisnik prava na pristup informacijama ostvaruje podnošenjem usmenog ili pisanog zahtjeva.

OGRANIČENJE PRAVA NA PRISTUP INFORMACIJAMA

Ograničenja i njihovo trajanje propisano je člankom 15. Zakona o pravu na pristup informacijama(NN 25/13 i 85/15).